Lunde bru

Lunde bru er ei tørrmurt steinhvelvbru i Etnedal kommune i Innlandet. Brua krysser elva Etna ved Lunde omlag 4 km sør for Bruflat. Lunde bru er 132 meter lang og ble bygd mellom 1827 og 1829. Tidligere hadde det vært ei trebru på Lunde (oppført i 1795) da hovedveien mellom Christiania og Bergen ble lagt om Etnedal.Hvattum, Harald (1993): På gamle vegar i Valdres. Fagernes: Valdres Forlag/Valdres Folkemuseum. Veiloven av 1824 la til grunn at steinhvelvbroer skulle brukes der det var mulig. Brua er Norges lengste ett-spenns steinhvelvbro i tørrmur. Lunde bru ble fredet i 1984.Statens vegvesen: Steinhvelvbruer. Håndbok nr 230. Utgitt 2002, s. 9. Brua omtales i noen kilder som Norges eldste tørrmurte steinhvelvbru i bruk på offentlig vei.Seglsten, Per Helge. "Denne brua har hatt trafikk i 190 år", Veier24 12. august 2019 . Norges eldste steinhvelsvsbru er Smedbrua på Fylkesvei 2757. Brua er godkjent for kjøretøy med totalvekt inntil 50 tonn. Fylkesveg 251 gikk over brua til 2019, vegen ble da omlagt og brua ligger fra da av på en kommunal vei. Den ble fredet i 1985.

Brua har til sammen tre hvelv, og er 7 meter høy på midten. Hovedhvelvets lysvidde er 21,2 meter. Den har to mindre sidehvelv for flomløp. Den er tørrmuret av ubearbeidet naturstein. Brua krysser elven i rett vinkel slik at veien gjør en skarp sving i vestre ende. Deler av brua ble forsøkt sprengt av norske soldater i 1940 under kampene i Valdres, men den ble restaurert året etter. Brua er brukt i Etnedal kommunes kommunevåpen. Forfatteren Sigurd Lybeck vokste opp like ved. 

 Se også 
 Liste over broer i Norge
 Liste over broer i Norge etter lengde

 Referanser 

 Eksterne lenker 



Kategori:Gamle veibroer i Norge
Kategori:Steinhvelvbroer
Kategori:Veibroer i Innlandet
Kategori:Veier i Etnedal
Kategori:Broer åpnet i 1829
Kategori:1829 i Norge
Kategori:Kulturminner i Etnedal
Kategori:Opplands samferdselshistorie
Kategori:Steder avbildet på norske kommunevåpen